**ΠΡΟΓΡΑΜΜΑ ΕΠΕΞΕΡΓΑΣΙΑΣ ΚΕΙΜΕΝΟΥ**

|  |  |
| --- | --- |
| **MICROSOFT WORD** | **OPENOFFICE WRITER** |
| Πρόγραμμα/εφαρμογή που μας βοηθάει να γράφουμε και να μορφοποιούμε κείμενα στον υπολογιστή. Το κατασκευάζει η εταιρεία παραγωγής λογισμικού **Microsoft**, και συμπεριλαμβάνεται μέσα στο «πακέτο-σουίτα εφαρμογών γραφείου » **Microsoft Office**, μαζί με άλλα προγράμματα/εφαρμογές όπως το **Excel** - για κατασκευή λογιστικών φύλλων ή το **Powerpoint** - για κατασκευή παρουσιάσεων, το **Access** – για δημιουργία και διαχείριση βάσεων δεδομένων, το **Outlook** για ηλεκτρονικό ταχυδρομείο, το **Publisher** για επιτραπέζια δημοσίευση. Το αγοράζουμε συνήθως και το εγκαθιστούμε στον υπολογιστή, το laptop, το tablet, κλπ. μαζί με την αγορά του.  | Πρόγραμμα/εφαρμογή που μας βοηθάει να γράφουμε και να μορφοποιούμε κείμενα στον υπολογιστή. Συμπεριλαμβάνεται μέσα στο «πακέτο εφαρμογών γραφείου » **Apache OpenOffice** , μαζί με άλλα προγράμματα/εφαρμογές όπως το **Calc** - για κατασκευή λογιστικών φύλλων ή το **Impress** - για κατασκευή παρουσιάσεων, το **Draw** – πρόγραμμα σχεδίασης, το **Base** για δημιουργία βάσεων δεδομένων, το **Math** για επεξεργασία εξισώσεων. Το **Apache OpenOffice** είναι ένα ολοκληρωμένο πακέτο εφαρμογών γραφείου **ανοιχτού κώδικα**. Λειτουργεί σε όλες τις γνωστές πλατφόρμες λειτουργικών συστημάτων: **Windows, Linux και Μac**, ενώ υποστηρίζει άψογα και την **Ελληνική γλώσσα**, χάρη στην προσπάθεια των εθελοντών και πολλών χρηστών. Διαθέτει την ίδια λειτουργικότητα με άλλα δημοφιλή προγράμματα εφαρμογών γραφείου (όπως το MS Office) και έτσι αποτελεί την ιδανική λύση για επιχειρήσεις, σχολεία και οργανισμούς, καθώς μπορούν να το αποκτήσουν **ΔΩΡΕΑΝ**. Μπορεί να διαβάζει και να γράφει αρχεία Word, Excel και PowerPoint.  |